Drop Inn

Feel Good Friday - Hund i snor
2022-10-14 16:30 UTC | Drop inn, Kompagnistræde 34, Copenhagen, 1208, Denmark
Feel Good Friday starter igen som en serie af fredage med variation i genre – den starter med:

Hund I Snor kommer til Drop Inn med posen fuld af egne sange på dansk, som har hverdagens med- og
modgang som omdrejningspunkt – oftest set fra en humoristisk vinkel.
Der bliver sunget
om alt fra opvask, fortrydelsespiller og vinterbadning til det blandede danske vejr og bageren i
Nansensgade…
Sangene
spænder over pop, rock, bossa og Otto-jazz, men i det akustiske live-sæt er der en stabil rød tråd til at
binde numrene sammen.
Hund I Snor har over to omgange været mest spillet på P5, bl.a. med nummeret Tæt På som de havde
Elith Nulle Nykjær med på. Bandet har udgivet to EP’er og div. løse singleudspil.
Hund I Snor kommer til Drop Inn med højt humør og sange der passer perfekt til en fadøl – eller to.
Hund I Snor er:
Peter Ulf: Vokal, guitar og mundharpe
Michael Kjær: Bas
Christian Friis Madsen: Div. tangenter
Martin Bregnhøi: Cajon

BACKBONE
2022-10-14 22:30
Entré: DKK 100,- DØRSALG
Backbone –
Livemusik i særklasse.
Backbone er en tight og storsvingende kvartet, med rødder i bluesmusikken.
Inspireret af folk som BB King, Albert Collins og Stevie Ray Vaughan, leverer bandet
overbevisende fortolkninger af de store blues og soulklasikkere krydret med bandets egen stil.
Bandets frontmand tryllebinder publikum, med sin kraftfulde stærke vokal og lækre harpespil.
Mortens stemme er af publikum tit blevet sammenlignet med Andrew Strong fra Commitments.
Bandet har en granitblok af en rytmegruppe, bestående af guitar, bas og trommer som svinger så
englene synger, foden vipper og hofterne vrider sig.
Thomas som er en gudsbenået leadguitarist har en brødrefight med Morten om at forføre
publikum og få bandet til at slå gnister.
En unik liveoplevelse fra et erfarent,humørfyldt og udadvendt band som gerne indrager publikum.
BackBone har flere hundrede job i baggagen og har spillet rundt i hele landet.
BackBone lineup:
Sang/harpe: Morten Midtgaard.
Guitar/kor: Thomas Midtgaard Nielsen
Bas: Kim Dalum
Trommer/kor: Martin Knudsen

Doctor Django and his Nurses
2022-10-15 23:00
Entré DKK 100,-
Doctor Django and his Nurses har netop udgivet deres andet album CONFUSIONALITY.
Koncerten på Drop Inn er den eneste i Danmark, før bandet drager på turné i Tyskland, Frankrig og Belgien – især de fransktalende lande har kastet deres kærlighed på gruppens musik, måske takket være kombinationen af violin og guitar, der pryder lydbilledet. Dét er der stor tradition for i netop Frankrig.
Gruppens medlemmer er internationalt sammensat med den italienske guitarist Enrico Rosa, serbisk/rumænske Emilian Tupa på bas, og trommeslageren Henrik Nielsen fra Århus. Frontfiguren Doctor Django på violin og vokal har i en årrække boet i USA.
Musikken er en original blanding af stilarter indenfor jazz/ blues. Der venter publikum en enestående oplevelse af international klasse.

Performers Night Live feat. Linda Andrews
2022-10-17 21:00, 2022-11-08 21:00
Entry FREE – gratis entré
Kom og giv den gas foran et publikum!!
“Performers Night Live”
Så er der “Performers Night Live” vi starter stærkt ud med nogle fantastiske artister som vil performe med et par numre og der kommer flere til!!
“Performers Night Live” er for sangere, singer/songwriters, performere m.m. og et sted hvor man kan afprøve nyt materiale foran et publikum.
Bl.a. kan du høre disse artister:
Selina Alay er et spritnyt stjerneskud på den danske musikhimmel, og hendes debutsingle “Miss B’Havin’” er et godt eksempel på den girlpowerpop, der præger den internationale musikscene lige nu.
Hør Selina Alay´s musik her: https://open.spotify.com/track/6Ll0BjfnecQquiA3jvIHaC…
Kathrine Brøndsted er en internationalt anerkendt og prisvindende dansk sangerinde med eget materiale! Hendes musik kan bedst beskrives som pop/ folk men er samtidig fyldt med noter fra både jazz, blues, soul og gospel. Der er altid en unik kombination af iørefaldende hooklines og meningsfyldte tekster.
Hør Kathrine Brøndsted´s musik her: https://open.spotify.com/artist/1LCUwK3Pmn9TydM52jXWv5…
Linda Andrews er aftenens vært og tovholder og en rutineret og anerkendt sangerinde med sin fantastiske stemme. Linda Andrews har udgivet 7 soloalbums, solgt dobbeltplatin, vundet X-Factor og arbejdet med et hav af danske artister og internationale artister.
Hør Linda Andrews´ musik her: https://open.spotify.com/artist/3URBm5pWzuvoQ8lWiItKvM…
Hvis du vil optræde bedes du sende en mail med din musik til mail@lindaandrews.dk senest kl. 14 på dagen.
Hvor går du hen for at afprøve og forfine din sang og performance??
Dét har du nu rig mulighed for at gøre på Drop Inn hvor vi inviterer alle sangere til at komme og give den gas foran et publikum.
Du medbringer selv det track du gerne vil synge på din iPhone, tablet eller computer.
Vi hepper på dig og skaber den bedste livestemning!!

Arnar Arna + Krishna Black Eagle + original Open Mic Night
2022-10-18 20:00
Tonight’s main act is the Icelandic band Arnar Arna and the Danish/American singer/songwriter Krishna Black Eagle
.
Afterwards the stage is open for singer/songwriters, musicians, poets etc. who perform their own original material.
Sign up early on the night on the night if you’d like to play!

Jam Night
2022-10-19 21:00
JAM Night er for alle, som er friske på at optræde. Der er et husband hver uge, og vi starter kl. 22.00 og til spiller til vores arme falder af! Kom og spil med.

Road dogs - upcoming
2022-10-20 21:00
Entré – gratis
Road Dogs er en københavner baseret rock trio.
Med en del reference til de bedste guitar klassikere, spiller Road Dogs numre folk helt sikkert har hørt. Vi spiller coverversioner folk har i bevidstheden, men ikke alle spiller.
Har blandt andet turneret og indspillet med. Omar and the howlers, Cornerstone, Mike Tramp, Kings of Rock, Delta Blues Band..
Line-up:
Gui/Voc. Kasper Damgaard.
Bas. Søren Dall.
Trommer. Asmus Jensen.

Feel Good Friday - The Mes
2022-10-21 16:30
Feel Good Friday er en serie af fredage med variation i musik og genre – denne gang med:

The Mes – social rock
Debutalbum fra The Mes.
The Mes har indspillet et konceptalbum med 12 dansksprogede numre i Media Sound Studios med Peter Brander på knapperne og som producer.
Og med Lars Bertelsen fra The Bowie Tribute på trommer.
Et konceptalbum om skæbner.
The Mes har spillet på Værket i Randers samt på Sjælland og i København bl.a. på Operaen i Christiania, Drop Inn i Kompagnistræde, Café Klaus i Roskilde, Kulturhuset Islands Brygge, Næstved Havnefestival, karl-e i Frederiksværk, Orø Midsommerdage, Café Mellemrummet på Nørrebro, Corona camping, Freddy’s Bar og Jernbanecaféen i København samt Rabalder på Musicon, Roskilde.
Desuden for Kirkens Korshær i Roskilde i.f.m. indsamlinger om efteråret på Stændertorvet og senest for Enhedslisten i Byens Hus 1. maj i år.
Man kan ikke høre dem i radioen, i TV, på Spotify eller andre streaminger.
De skal ses live.
Selv om de har materiale nok til 3-4 album, er det liveoptræden de brænder for.
Tekstmæssigt er de inspireret af Minds of 99, Jeppe Åkjær, John Mogensen, PH, Halfdan Rasmussen, Sigfred Pedersen, Jan Toftlund m.fl.
Musisk er de deres egne.
Musikken er rytmisk, alternativ, seriøs og finurlig.
Ballader, rock, instrumental, spoken word, lidt jazz.
Musik med holdning og kradse – men også poetiske – tekster med et glimt i øjet.
Laid back musik med en fod der vipper.
Musik der er værd at lytte til.
Og tænke over.
Og grine af.
Kun egne numre.
De er originale, finurlige, provokerende, poetiske, morsomme/ironiske samt anarkistiske og antiautoritære på en – så godt som – stueren måde.
De er ikke på spotify, youtube eller andre kommercielle streamingtjenester.
De har ca. 40 numre.
Teksterne tilsigtes at kunne stå alene.
The Mes består af:
Per: guitar
Steen guitar og sang
Erik: bas
The Mes skriver om tilværelsen uden klynk og med et glimt i øjet.
På dansk/engelsk.

Peach
2022-10-21 22:30
Entré DKK 80,- dørsalg
Klassisk pop og rock
Pop- og rockbandet, Peach, har travlt. Bandet spiller jobs i hele landet, og kan mere end nogensinde mærke, at
de største pop- og rockhits gennem de sidste syv årtier, krydret med fire spilleglade mænd, rykker
Peach er et 4-mands rockband, der gennem mere end 20 år har spillet over stort set hele Danmark samt til
flere arrangementer flere steder i Spanien og Grækenland. Stilen er pop og rock, serveret med anekdoter og
nærvær. Med et repertoire på mere end 150 sange er du sikker på at høre sange, du har glemt, at du elsker.
Peach glæder sig altid til at være en del af din aften.
Peach er: Martin Aaes Pedersen (vokal og guitar), Rasmus Dalby Sloth Aaes (bas) Peter Altmann (trommer)
og Claus Jørgen Toustrup (leadguitar).
For mere info, se www.peach-live.dk, hvor du også finder link til vores Facebookside.
————————————-
UK
Classic pop and rock
The pop and rock band, Peach, are busy. The band plays jobs across the country, and can more than ever feel
that the biggest pop and rock hits of the last seven decades, combined with four present and entertaining
men, are in high demand
Peach is a 4-man rock band, which over the past 20 years has played pretty much all over Denmark as well as
several arrangements in Spain and Greece. The style is rock and pop, served with anecdotes and presence.
With a repertoire of more than 150 songs, you are sure to hear songs you forgot you loved. Peach is very
much looking forward to be a part of your evening out.
Peach is: Martin Aaes Pedersen (vocals and guitar), Rasmus Dalby Sloth Aaes (bass) Peter Altmann (drums)
og Claus Jørgen Toustrup (lead guitar).
For more info, go to www.peach-live.dk, where you will also find a link to our Facebook page.

Peter Brander med band
2022-10-22 22:30
Igennem årtier har Peter Brander fungeret som lydmand for navne som Michael Falch, Malurt, C.V. Jørgensen, Nikolaj Christensen
og Big Fat Snake o.m.a . Internt i musikbranchen er han en levende legende, ligesom han er elsket af en hel hær af danske musikere
fra de tusinder af timer, han har brugt med dem på landevejen, og ved mixerpulten i sit eget Media Sound-studie i København på
mange tusind job og i forbindelse med produktionen af mange, mange cdér og LPér. Peter Brander er evig og altid på jagt efter den
fede lyd.
Hvad færre er klar over, når de overværer hans præstationer bag mixerpulten for rocknavne på landevejen, er, at Peter Brander også
hører til blandt eliten af hjemlige rockguitarister. Masser af indspillende kunstnere har nydt godt af hans guitarspil og korstemmer i
studiet, og ingen har tal på, hvor mange produktioner, der bærer spor af Branders sublime guitarspil.
Han trådte i 1997 ud af stjernernes skygge med sit første soloalbum ”Blue Shades”. Siden har han udgivet 3 anmelderroste albums:
Silk & Steel 2002 – Living on the Road 2007 og senest dobbeltalbummet, No Compromises/Bluestrain vol 1.
Brander er selv komponist og tekstforfatter på disse engelsksprogede roots-albums, der viser spændvidden i denne danske
guitarmands register og hans kapacitet som sanger. Han folder sig groovy, sjælfuldt og virtuost ud et sted mellem den heavy
bluesrock og den støvede countryblues. Branders afsæt ligger i 60ernes engelske bluesscene og 70ernes amerikanske countryrock,
som han voksede op med som knægt og lokal guitarhelt i Aalborgs musikliv.
Teksterne røber en autentisk, hårdtarbejdende rejsende i rockens tjeneste. Det er en basal, nede på jorden-livsfilsofi, ikke-akademisk
og teoretisk i sit fundament, men lært, the hard way, i en tilværelse i evig pendlen fra by til by mellem det vilde rockliv og hjem til de
almindelige hverdage. Det er et næstekærlighedens manifest, han synger ud; det er en enkel, livsklog insisteren på ærlighed og
respekt.
Branders langvarige liv på landevejen har lært ham, at alt kommer for en dag, og at dem, du møder på vej op, møder du igen, når din
stjerne en dag går ned. Der er en karma-lov, der går igennem denne danske bluesmands ord – alt vender tilbage til dig selv.
Der medvirker et stærkt hold af musikere på hans albums og mest stritter vel den navnkundige Santana-percussionist, Raul Rekow,
ligesom Branders mangeårige ven, Michael Falch og Pete Repete. Mange jobs senere er vi nu og musikken er kun blevet bedre.
Gennem hele sin solo kariere har Søren Kûhle været fast mand på keyboard og kor. Derudover medvirker Helge Solberg i dag på
bas og kor, og den fantastiske Jacob Hatholt spiller trommer.
Igennem tiden har Peter spillet opvarmning/dobbeltjobs med folk som Walther Throut, John Mayall, B.B King, Procol Harum, Chuck
Berry og Peter Green hans måske største idol fra barndommen samt mange andre. Allerede som ung, stjerneguitarist i Aalborg-
bandet, Liza, vandt Peter Brander i de tidlige 70ere et vist renommé på den danske rockscene, hvor hans band udgav albums og
gennem flere sæsoner blev hyret som fast opvarmning af tidens store danske navn, Gasolin ́. Siden blev han landskendt med bandet Charlatan og Nikolaj og Piloterne, inden han tog beslutningen om primært at koncentrere sig om sin lydteknik og sine roller som
studiemusiker. Ind i mellem har Peter Brander dog taget plads på den anden side af mixerpulten og udsendt flere soloudgivelser i eget
navn.
Discografi I eget navn:
Blue Shades 1997
Silk & Steel 2002
Living on the Road 2007
No Compromises 2010
Town & Country 2016

Jam Night
2022-10-26 21:00
Denne aften kan du opleve et husorkester bestående af nogle af byens bedste musikere. Så er det atter blevet onsdag og tid til jam. Alle er velkommen på scenen, vi vil bare rigtig gerne jamme
med. Du er også velkommen til at komme med dit eget hold og afprøve dit materiale. Der er gratis entre og godt humør. Vi spiller til vi falder om. 😉

Fotograf Alan Thagaard.

Karaoke Night with host!
2022-10-27 19:00
Entre: Gratis
Vi glæder os til, at byde jer velkommen til “Be your own star at Drop Inn bar”. Karaoke Night med god lyd, storskærm og scene – som en ekstra luxsus, vil der altid være en karaoke vært og styre lyden, og du kan få din egen liste med de sange, du plejer at synge, og du kan altid få tilføjet nye sange.
Vi glæder os til at se dig og dine venner og til at holde en fest.

Feel Good Friday - Sineluna
2022-10-28 16:30
Feel Good Friday starter igen som en serie af fredage med variation i genre – den starter med:
Med en fælles og bred musikalsk baggrund har sangerinden Luna Skov Frederiksen og multisaxofonisten Sine Christensen skabt den inspirerende jazzgruppe, Sineluna. Med sig har de bassisten Lars Holm og pianisten Søren Larsen.
Sineluna ønsker at formidle kærligheden til fordybelsen og den gode melodi.
Når du kommer for at høre sineluna kan du forvente at høre iørefaldende jazz i medium-tempo og ballader, arrangeret i et intimt og imødekommende format.
Sineluna har en særlig forkærlighed for Chet Bakers repertoire og stil. Publikum vil kunne opleve flere af hans legendariske soli udført unisont på vokal og saxofon præget af Sinelunas egen udtryk og spillestil.

Grand Theft
2022-10-28 22:30
Grand Theft
Grand Theft comprises some of the Danish music scene’s established and enthusiastic rock and pop musicians, with the experienced singer Mikkel Landsdorf as the regular front man!
From a background in bands as varied as Aqua, Jesper Binzer, Electric Guitars, Medina, Sys Bjerre, The X-factor Band, Mike Tramp, Celina Ree, Sting Jam, Ida Corr, Duné, Rugsted & Kreutzfeldt, and Anna David – there are basically two factors, which connect these musicians: A deep love of rock and pop music – and a vast experience of live performance.
So we are all set for a huge party when the band plays songs by:
U2, John Mayer, Robbie, Coldplay, Tears for Fears, Sting/Police, Bryan Adams, Muse, Carpark North, Kings of Leon, Blur, Pink Floyd, The Killers, Foo Fighters, Simple Minds, David Bowie, Nirvana, AC/DC and RATM!

Mike Gator
2022-10-29 22:30
Entré DKK 100,-
Mike Gator spiller med en glæde og musikalitet, der altid løfter stemningen og skaber en medrivende musikalsk oplevelse for alle. Der er lagt op til fest! Bandet er RedHotChiliPeppers Jam i forklædning, så lur os om ikke de vil servere en del af de californiske funkrockeres nye og gamle numre i anledning af Red Hot Chili Peppers nye plade. Deudover kan I forvente det hele krydret med rock a la Guns and Roses, Lenny Kravitz, AC/DC, Tom Petty, Rolling Stones, Gasolin m.fl.

Bandet består af:
Michael Møller – vokal/guitar
Henrik Hansen – bas/kor
Thomas Teisen – guitar/kor
Mads Peter Gustavsson – trommer

Links:
Webside: http://www.mikegator.dk/
Video: https://youtu.be/dpxCt7Je-N4
Video: https://youtu.be/ic2MH39GECw

René Gummer
2022-10-31 20:00
Entré – Gratis
René Gummer er en af de mest rutinerede og alsidige guitarister i landet. Med inspiration hentet så forskellige steder som Chet Atkins og Malcolm Youngs guitarspil, sætter René en ære i at gøre fortolkning til en kunst.
René har blandt andet været kapelmester for Michael Carøe, udgivet ni albums i eget navn og medvirket i utallige tv- og radioprogrammer. Ved siden af musikken har René været vært på P4, lavet programmer om musik fra USAs sydstater til P1 og arrangerer og guider desuden rejser til USAs sydstater. Desuden arbejder René som USA-korrespondent for Weekendavisen, og turnerer samtidig flittigt både i Danmark og USA

Bluegrass Jam - Election Day Edition
2022-11-01 20:00
Bluegrass Jam for everyone with Ricky Boy & Friends- join us for free!

Jam Night
2022-11-02 21:00, 2022-11-09 21:00
Denne aften kan du opleve et husorkester bestående af nogle af byens bedste musikere.
Så er det atter blevet onsdag og tid til jam. Alle er velkommen på scenen, vi vil bare rigtig gerne jammemed. Du er også velkommen til at komme med dit eget hold og afprøve dit materiale.
Der er gratis entre og godt humør. Vi spiller til vi falder om. 😉

Gummer/Holberg/Rytkov
2022-11-03 21:00
Gummer/Holberg/Rytkov er klar med Den Nye LP
René Gummer, Rune Holberg og Jesper Rytkov – har spillet sammen siden deres tidlige teenageår i
begyndelsen af firserne, og selv om de alle også arbejder med andre forskellige ting, så kommer det bedste
musik ud af dem, når de er sammen. ”Der er en eller anden magi ved at have kendt hinanden i 40 år,” siger
drengene. ”Kanterne bliver filet til, man falder i smig og pulsen bliver til musik.”
Det er trioens tredje album på dansk siden debut-LPen fra 1986. Seks albums på engelsk er det også blevet
til gennem tiden.
De ni nye sange på Den Nye LP handler om livet midt i 50erne. Om hvor let og svært det er at nå til midt i
livet. Om svunden ungdom og fest, lumbago og hekseskud, leasede BMWer og den dybe trang til at tage sin
elskede på køkkenbordet, der med alderen aftager omvendt proportionelt med lysten til et stykke med
rullepølse.
Drengene spiller flittigt live, og det skyldes kemien i orkestret, mener de.
”Der er et eller andet med energien i det her orkester. Når vi spiller sammen, føles det som at blive fyret af
på ryggen af en raket, som et ordentligt spark i røven,” siger de.
Sangen Lidt Endnu blev valgt som ugens danske indiepop-udgivelse på Spotify
Den Nye LP udkom digitalt den 25. august 2022

Feel Good Friday - Tobacco
2022-11-04 16:30 - 19:00
Nu gentager vi en række af After Work fredag med musik, under navnet Feel Good Friday – musikken vil variere i genrer og artister, denne fredag underholder:
Tobacco kalder sig selv for Danmarks bedste vaskebrætorkester
Deres repertoire kan sammenlignes med en god gang musikalsk jambalaya, hvor alt godt fra den amerikanske musiktradition såsom Countryblues, Spirituals, Ragtime, Zydeco og Goddamn Hillbilly blandes sammen og smages til med energisk sceneoptræden, firstemmigt kor og pumpende lokomotivrytme.
Tobacco blev dannet i efteråret 2001 og har siden da spillet ca. 150 koncerter i Danmark og Polen.
Morten Hansenl: Lead Vokal, Guitar
Ronni Øhlers Pedersen: Vaskebræt, Skeer, Kor
Rasmus Nissen: Kontrabas, Kor
Jesper Andersen: Klaver, Harmonika, Kor
Sine Bach Rüttel: Banjo, kor
www.Tobacco.dk

Stakkels Jim
2022-11-04 23:00
DØRSALG DKK 100,-
Stakkels Jim’ er et fantastisk Gasolin coverband fra København. De leverer med den største kærlighed til sangene en yderst troværdig og energifyldt fortolkning af originalerne med Alex Hermansens meget Kim Larsen-artige vokal i front.
Kernen er opstået bl.a. Drop Inn i adskillige jambands igennem mange år, alle
medlemmer har stor erfaring på såvel live- som studiescenen.
Medlemmerne kendes i vide kredse som Visse Mænd, Kenneth Thordal,
Nude, Blå Øjne, Caroline Henderson, Anette Bjergfeldt og mange andre…
English:
Stakkels Jim is a fantastic Gasolin coverband from Copenhagen. Stakkels Jim, showing great affection for the songs, deliver an extremely credible, energized interpretation of the originals, featuring Alex Hermansens truly Kim Larsen-like vocals.
The nucleus of the band has derived from various jambands over the years, including sessions at Drop Inn,with all members having great experience of both the live and studio scene.The members are widely known and have played together with Visse Mænd, Kenneth Thordal, Nude, Blå Øjne, Caroline Henderson, Anette Bjergfeldt as well as many others.

Sound Proof
2022-11-05 23:00
Entre: 80,- Dørsalg
SOUND PROOF – ELEKTRISK TERAPI
Så snart, der tælles for, bliver Sound Proof igen som begejstrede teenagere. Kærligheden til musikken får både os og vores publikum til at glemme, at livet til tider kan ramme os alle hårdt – ren elektrisk terapi i en tid, hvor man ikke
kan få for lidt af den slags.
Og når Morten Midtgaard åbner munden, vender folk hovedet. For Mr. Midtgaards vokal er langt over det sædvanlige, og hans stemme personificerer Sound Proof:
Et godt kogsammen af blues, funk og soul, der sprutkoger af nerve, sjæl og power.
Når Morten lever sig helt ind i musikken, så sveden springer og blodårer bulner, er hverken vi eller publikum i tvivl om, at Morten er klar til at springe ud som Danmarks næste store soul-blues-stemme.
Når Morten skal hvile stemmebåndene inden næste energiudladning, tager Mikkel Østergaard over og viser hvor funky og beskidt en mundharpe kan lyde. Evner der har indbragt Mikkel titlen som Danmarksmester i mundharpe.
På guitaren krænger Pelle Stampe sin sjæl ud og blander blues, funk og jazz på en måde, som Magic Slim kaldte “the real deal”, og med en nerve som Ken Lending har kaldt “store behårede nosser”.
Jens Steins og Ole Morten Petersens bundsolide og storswingende bas og trommer er det lokomotiv, der får de andre til at lyde godt, og får alt fra sjælfulde soul-ballader til beskidt blues og danseglad funk til at gå lige i
rytmenerven og videre ud i danseskoene.
Sound Proof består af garvede musikere med et par årtiers erfaring fra små og store spillesteder i ind- og udland med bl.a. Backbone, Remis, Funderband og Too Bad Jim. Så håndværket er i orden og spilleglæden er større end
nogensinde. Og foruden blod, sved og tårer lægger vi hele sjælen i, når vi deler ud af vores elektriske terapi.
ET TAKE, EN MIKROFON, INGEN PYNT!
YouTube: https://www.youtube.com/channel/UCtM6N-mLo8Hx-jKHdpmkHhw
Facebook: https://www.facebook.com/soundproofdk/

Stig Møller & Peter Ingemann band
2022-11-07 21:00
Startede som folkesanger i 1960’erne. I København var Las Vegas scenen, men Stig rejste også rundt i Europa.
I slutningen af 60’erne var Stig med til at danne STEPPEULVENE, og senere igennem 1970’erne var Stig med i grupper som: Kajs Camping – Skousen/Ingemann – Starfuckers – Skjald m.fl., og det er også blevet til egne LP-udgivelser og eget orkester,
nemlig: Stig Møller Band.
Igennem diverse grupper har Stig Møller placeret sig som solist
Aktuel udgivelse:
” S I K K E E N D E J L I G D A G “
P.t. har Stig Møller og Peter Ingemann CD “ude” med titlen:
“LIVET GROR – OG DET ER SKØNT” bestående af 15 skæringer både nykomponerede numre, lånte og gamle genindspilninger.
Peter Ingemann:
Oprindelig jazzmusiker, men via jobs med Peter Belli i slutningen af 1960’erne blev kontakten til rock-scenen resultatet, der gjorde Ingemann til el. -bassist og sanger i Young Flowers. I løbet af 1970-80 satte Ingemann sit præg på grupper som:
Skousen/Ingemann –
No Name – Røde Mor – Drops og Bellami. AKTUELLE BANDS:
DREAM CITY * COPENHAGEN JAZZ * STIG MØLLER BAND
Det er blevet til adskillige LP- indspilninger både med selvstændige numre fra de grupper Ingemann tilhører, og studiemusiker for diverse solister.
I dag spiller Peter Ingemann “Power-blues” og “Syre-rock” med Dream City, er med i Stig Møller Trioen og er begyndt at spille jazz igen med Copenhagen Jazz.
Hans Fagt:
———-
Spillede i mini-big bandet Blast hvor Hanne Boel sang. Han er
uddannet på Berkerlee i USA og vi møder ham i Kim Larsen´s
Bellami fra Forklædt som Voksen og frem til Kielgasten. Hans
er også med i Kim´s efterfølgende band Bell Star. Nu spiller
Hans Fagt med os og han sidder også bag trommerne hos PÅ SLAGET 12.
Hans Fagt laver også workshops for firmaer og kurser hvilket han gør
med de evner man også nyder godt af på RYTMISK MUSIKKONSERVATORIUM
Jens Haack
———-
Super saxofonist. Jens var/er lyuen i Moon Jam men ellers har han
spillet i alle mulige sammenhænge lige fra Buki Yamaz og deruda´
Når Stig Møller, Peter Ingemann, m.Band kalder til “Party”, så er begge typiske repræsentanter fra 1. årgang af Dansk Rock.
Køb billetter via link på opslaget eller i døren.
Links
https://www.youtube.com/watch?v=ySa3q8uVIBM
https://www.youtube.com/watch?v=oWcg2j0aFqw
https://www.youtube.com/watch?v=Y57k234WnTs

UPCOMING - Camilla Moberg
2022-11-10 19:00
Dansk pop med Nashville vibes I
Oplev Camilla Moberg m. band
Den danske sanger og sangskriver Camilla Moberg Jørgensen, er kendt under kunstnernavnet Camilla Moberg, og har base i København. Siden 2017 har hun rørt og begejstret publikum på intimscener og festivaler landet over. Med sin dragende vokal, umiddelbarhed og tilstedeværelse formår hun at skabe kontakt til det brede publikum. Musikken beskrives som dansk pop med Nashville vibes, der med de flydende melodier og de enkle budskaber på både dansk og engelsk vækker genklang for de fleste.
Camilla har allerede flere udgivelser bag sig, som er blevet spillet på DR radio. Blandt dem sangen: “Let’s dance all night.”
At sprede glæde og kærlighed gennem musik er for Camilla blevet en måde, at træde ind i livet på, og give noget til verden.
Med sit band glæder hun sig til, at fortsætte med at sprede glæde og kærlighed på scenerne rundt i Danmark.

Camilla Moberg Jørgensen: Vokal
Sisse Hyllested: Bas
Liv Nøhr: Akustisk Guitar
Charlotte Stage: Lead Guitar
Anne Bergland: Trommer
Suzanne Bach: Kor

Se, hør og følg Camilla Moberg her:
https://linktr.ee/camillamoberg

UPCOMING - Gabriella SPURV
2022-11-10 21:15
SPURV er nærværende pop med dybde og nerve tilsat noget dysterhed, melankoli og en smule knastør rock.
Bag SPURV står den rutinerede musiker Gabriella som i foråret 2022 udgav EP’en ‘SPURV’ som hun selv har co-produceret i samarbejde med ME Studio. På denne EP finder man bl.a. nummeret ‘Vi Faldt’ som blev anbefalet af Karrierekanonen på DR.
Med en masse erfaring fra koncerter på spillesteder og festivaler, glæder Gabriella sig til liveoptrædener med SPURV! Til koncerterne vil man selvfølgelig kunne høre numrene fra EP’en, numre fra bagkataloget samt nye numre der udgives senere i 2022.

Spotify – YouTube – Facebook – Instagram

Feel Good Friday - Bettina Fyen Jazz Trio
2022-11-11 16:30 - 19:00
Nu gentager vi en række af After Work fredag med musik, under navnet Feel Good Friday – musikken vil variere i genrer og artister, denne fredag underholder:
Bettina Fyen-Andersen & trio
Bag denne jazz konstellation finder du dygtige musikere med mange års erfaring fra scener rundt omkring i landet og med en stor kærlighed til jazzen og dens væsen.
Søren Larsen sidder bag klaveret og bringer en af sine mange talenter i spil, da han også mestrer bl.a. saxofon og bruger samme energi på scenen, som han giver sine elever på Brøndby musikskole, hvor Søren har alle sine musiske kompetencer i brug igennem 26 år. Ligeledes bruger Søren Larsen sine musiske evner på at spille bredt i bl.a. flere mindre grupper, big bands og komponerer til sit eget band. Søren har en evne til, at folde sig ud i flotte soloer ubesværet.
Søren Olsen præger trommerne i denne trio, hvilken han mestrer ganske let og elegant og professionelt. Hans spil er legende og Søren har mange års erfaring i forskellige jazz konstellationer, men har også spillet bredt indenfor mange forskellige genre så som funk, country og folkemusik. Søren har en metal duo med Nick Kerdgar ” the orbit of triton” og lytteren får her en trommeslager med en stor bredde og erfaring.
Stein Larsen læner sig op ad kontrabassen og viser sin nydelse og store erfaring indenfor jazzen med en intens jazz feeling og flot rytmefornemmelse. Stein er uddannet rytmikpædagog fra ” institut for rytmik” og har spillet i forskellige konstellationer bl.a. med Hanne Skov quartet, Bror kølles kapel, Palle Filipsens cool cats, Michael Jacksons trio samt eget projekt ” Vestenvind med egne kompositioner.
Bettina Fyen-Andersen har fra ganske ung leget med mange forskellige stilarter og har grundlæggende arbejdet med kor og den klassiske side af musikken og sunget med i ” Elverhøjkoret” i Dyrehaven med en klassisk baggrund fra undervisning af Katrine Sadolin og opera sangerinde Sonja Lansner. Men undervejs fornægtede fortiden sig ikke og med opvækst i jazz miljøet fandt Bettina sine barndomsminder frem og begyndte nu seriøst, at synge jazz i mange forskellige konstellationer og brugte sin erfaring fra pladeudgivelse og mange jobs omkring i landet og en tid, som ansat i Montmartre til, at skabe sig et fundament på scenerne i København.
Bettina elsker jazzens ligetil og kringlede væsen i en skøn blanding og vælger numre i en god blanding uden det bliver for eksperimenterende, men dog med kant og med numre publikum elsker og kender til mindre meget musikalske og smukke numre.
Søren Larsen & Bettina Fyen-Andersen har arbejdet fast sammen i snart 4 år og har skabt et fællesskab i skabelsen af en egen forståelse af kendte numre. Efter en vellykket jazz festival 2022 med en del jobs er Bettina & trio atter parate ude på musikscenerne.
Lad musikken strømme og jazzen fører dig hen hvor blomsterne gror……

Tore Eg Band
2022-11-11 22:00
Entré: DKK 100,- dørsalg
Tore Eg Band
Singer/songwriter Tore Eg skriver sange, der raser, rører og rocker.
Stilen er dansksproget, melodiøs, guitarbåret indierock med en mørk blå tone, inspireret af nyere navne som War on drugs og Sharon von Etten, men også af ældre koryfæer så forskellige som Nick Cave, Elvis Costello og Roxy Music. På tekstsiden er Tore Eg helt sin egen, når han i lyriske vendinger beskriver mørke hjørner og afkroge af det at være menneske i verden.
Med sig til at sende sine sange ud over scenekanten har Tore Eg et stærkt hold af musikere, bestående af David Kampmann (guitar), Jesper Haugaard (bas) og Jakob Rønlov (trommer)
Tore Eg er noget af en veteran på den danske musikscene. Med en fortid som dynamisk frontmand i bands som Creme X-treme, Little Triggers og Dogfood har han turneret hver en afkrog af Danmark..samt en månedlang og ikke så lidt turbulent tour i det hedengangne Sovjetunionen dengang for længe siden.
Med singlen ”Støv”, som DR har spillet flittigt henover sommeren, og den kommende single ”Ubrugte dage”, bevæger Tore Eg sig ind i en mere moderne rocklyd, uden dog at give køb på gamle dyder som drive og feeling.
Kom selv og hør på Drop Inn 4/11 kl 23.00
https://open.spotify.com/album/2CHCU1QudiGJ9zUrnbmDR2…
www.facebook.com/toreegsolo

Bechmann Sidenius - Release koncert!
2022-11-12 16:00
BECHMANN SIDENIUS
RELEASEKONCERT & VIDEOOPTAGELSE
FRI ENTRE ́
Alternative Nordic Noir: Ufiltreret energi i en konstant strøm af autentiske udtryk, der
trænger ind i din krop og sjæl, overtaler dig til at tage med på turen i de følelsesmæssige
landskaber og billeder der projekteres op på din indre skærm. Store og små musikalske snaps
fra de dybe Amerikanske musiktraditioner, tilsat den Nordiske Blue Tone. Du føler dig hensat
til store vidder og sumpede egne af tung melankoli. Pludselig, sniger den meningsfulde og
voldsomme kærlighed til den menneskelige sjæls dybeste rødder sig ind under huden på dig.
Og via Bechmann’s stærke vokal, strømmer hjertelige, karakterfulde og meget originale
sange ud til dig, og du efterlades i et rum af mening midt i det abstrakte udtryk. Sidenius’s
raffinerede, underfundige, rolige og meget dybe trommespil, understøtter Bechmann’s
kolossalt udtryksfulde guitar, på en måde som er meget svær at finde des lige i vort lille land.
Og sammen skaber de deres egen unikke sound af; Alternative Nordic Noir.
